Diari Oficial de la Generalitat Valenciana


Sumari del DOGV 7885, del 30-09-2016 (2016/7304)

RESOLUCIÓ de 9 de setembre de 2016, de la Direcció General de Centres i Personal Docent, per la qual nomena funcionaris en pràctiques dels cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional les persones aspirants seleccionades en el marc del procediment selectiu convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7304


Data del document
:   09-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 9 de setembre de 2016, de la Direcció General de Centres i Personal Docent, per la qual nomena funcionaris en pràctiques dels cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional les persones aspirants seleccionades en el marc del procediment selectiu convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport. [2016/7304]  
Fetes públiques, en data 25 de juliol de 2016, les llistes de les persones aspirants que han superat el concurs oposició per a l'ingrés en els cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, i de conformitat amb la base 11 de l'Ordre 13/2016, de 3 de maig, de la Conselleria d'Educació, Investigació, Cultura i Esport, per la qual es convocava un procediment selectiu d'ingrés i procediment per a l'adquisició de noves especialitats en els cossos de professors esmentats (DOCV 7776, 06.05.2016), resolc:  
  
  
Primer  
Nomenar funcionàries en pràctiques dels cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional a les persones aspirants assenyalades en l'annex I a la present resolució.  
El dit nomenament produirà efectes econòmics i administratius des de l'1 de setembre de 2016 o, si és el cas, des de la data de presa de possessió corresponent, sent des d'eixa data el règim jurídic dels funcionaris nomenats l'establit en la legislació vigent per als funcionaris en pràctiques.  
  
Segon  
Els nomenaments efectuats en virtut d'aquesta resolució queden condicionats al compliment dels requisits que s'establixen en la base 2 de l'Ordre 13/2016, de 3 de maig. A aquest efecte, una vegada finalitze la revisió de la documentació presentada per les persones aspirants seleccionades, d'acord amb el que disposa l'ordre referida, es publicarà, si és el cas, en el Diari Oficial de la Comunitat Valenciana, una resolució complementària amb l'exclusió del nomenament dels que no hagen acreditat reunir els requisits exigits en l'ordre de convocatòria.  
  
  
Tercer  
De conformitat amb allò que disposa l'article 2 del Reial Decret 456/1986, de 10 de febrer, modificat pel Reial Decret 213/2003, de 21 de febrer, i en l'article 6 del Decret 33/1999, del Consell, així com en la base 10.3 de l'ordre de convocatòria, qui, en la data del nomenament com a funcionari en pràctiques, ja estiga prestant serveis remunerats en l'administració com a personal funcionari de carrera, interí o com a personal laboral, sense perjuí de la situació administrativa o laboral que d'acord amb la normativa vigent els corresponga, hauran d'optar expressament per les remuneracions que perceben en qualsevol de tals situacions o per les que es corresponguen com a personal funcionari en pràctiques durant el temps que duren aquestes.  
  
Quart  
Es convoca, així mateix, a la realització de la fase de pràctiques a les persones aspirants relacionades en l'annex II a la present resolució, ja que, de conformitat amb l'apartat seté de la Resolució de 8 d'octubre de 2015, de la Direcció General de Centres i Personal Docent, per la qual es regula la fase de pràctiques de les persones aspirants seleccionades en els procediments selectius convocats per Ordre 45/2015, de 4 de maig, de la Conselleria d'Educació, Cultura i Esport, ha sigut estimada la seua sol·licitud de pròrroga, considerant-se ajornada per al present curs 2016-2017 la seua incorporació a la dita fase.  
  
Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant del director general de Centres i Personal Docent en el termini d??un mes comptat des de l??endemà de la seua publicació, de conformitat amb el que preveuen els articles 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament un recurs contenciós-administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l??endemà de la seua publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de setembre de 2016.- El director general de Centres i Personal Docent: José Joaquín Carrión Candel.